CELEX: 62009CO0492
Language: sk
Date: 2010-12-15 00:00:00
Title: Uznesenie Súdneho dvora (siedma komora) z 15. decembra 2010.#Agricola Esposito Srl proti Agenzia delle Entrate - Ufficio di Taranto 2.#Návrh na začatie prejudiciálneho konania: Commissione tributaria provinciale di Taranto - Taliansko.#Článok 92 ods. 1, článok 103 ods. 1 a článok 104 ods. 3 druhý pododsek rokovacieho poriadku - Elektronické komunikačné sieťové systémy a služby - Smernice 2002/20/ES, 2002/21/ES a 2002/77/ES - Poplatok za schválenie vládou - Čiastočná neprípustnosť - Otázky, zodpovedanie ktorých neponecháva priestor na akékoľvek rozumné pochybnosti.#Vec C-492/09.

Uznesenie Súdneho dvora (siedma komora) z 15. decembra 2010 – Agricola Esposito/Agenzia delle Entrate – Ufficio di Taranto
            2
      (vec C‑492/09)
      „Článok 92 ods. 1, článok 103 ods. 1 a článok 104 ods. 3 druhý pododsek rokovacieho poriadku – Elektronické komunikačné sieťové systémy a služby – Smernice 2002/20/ES, 2002/21/ES a 2002/77/ES – Poplatok za schválenie vládou – Čiastočná neprípustnosť – Otázky, ktorých zodpovedanie neponecháva priestor na nijaké odôvodnené pochybnosti“
      1.                     Prejudiciálne otázky – Prípustnosť – Návrh, ktorý neposkytuje žiadne spresnenie skutkového a právneho kontextu a neuvádza
            dôvody predloženia návrhu na začatie prejudiciálneho konania Súdnemu dvoru (Rokovací poriadok Súdneho dvora, článok 92 ods. 1
            a článok 103 ods. 1) (pozri body 21 – 26, bod 1 výroku)
      2.                     Aproximácia právnych predpisov – Elektronické komunikačné sieťové systémy a služby – Povolenie a regulačný rámec – Smernice
            2002/20 a 2002/21 (smernice Európskeho parlamentu a Rady 2002/20 a 2002/21) (pozri body 35, 36, 38, 40 – 44, bod 2 výroku)
      Predmet
      
         
               Návrh na začatie prejudiciálneho konania – Commissione tributaria provinciale di Taranto – Výklad článku 9 ods. 1 smernice
                  Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby
                  (Ú. v. ES L 108, s. 33; Mim. vyd. 13/029, s. 337) a článkov 12 a 13 smernice Európskeho parlamentu a Rady 2002/20/ES zo 7. marca
                  2002 o povolení na elektronické komunikačné sieťové systémy a služby (Ú. v. ES L 108, s. 21; Mim. vyd. 13/029, s. 349) – Uloženie
                  poplatku za schválenie vládou v prípade predplatných telefonických služieb – Neuplatnenie poplatku v prípade paušálnych telefónnych
                  kariet – Prípustnosť
               
            Výrok
      
         
                  1.
               
               
                  
               
               
                  	Časť štvrtej otázky, ktorá sa týka smernice Komisie 2002/77/ES zo 16. septembra 2002 o hospodárskej súťaži na trhoch elektronických
                     komunikačných sietí a služieb, ako aj šiesta otázka sú neprípustné.
                  
               
            
         
                  2.
               
               
                  
               
               
                  	Poplatok, akým je poplatok za schválenie koncesie vládou, neodporuje smernici Európskeho parlamentu a Rady 2002/20/ES zo 7. marca
                     2002 o povolení na elektronické komunikačné sieťové systémy a služby (smernica o povolení) ani smernici Európskeho parlamentu
                     a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica).